ويكيبيديا مصرى

**ويكيپيديا مصرى** مشروع موسوعه حره اى حد ممكن بيساهم فى كتابتها و مكتوبه بالمصرى بطريقه اى مصرى يعرف يقراها. ويكيپيديا مصرى هى النسخه المصرى بتاعة ويكيپيديا. الموسوعه الحره. ويكيپيديا مصرى فيها  مقاله دلوقتى.

ف يونيه 2020, ويكيپيديا مصرى كانت تالت لغه ف ويكيپيديا  بيزورها يوزرز من مصر 961,000 قراية صفحه.

## اللغه
اللغه المصريه الحديثه او **المصرى** هى اللغه اللى المصريين بيتكلّموها فى مصر. ابتدا تاريخها فى دلتا النيل حوالين بلادها الحضريه زى القاهره و إسكندريه.

اللغه المصريه الحديثه لغه بتتدرس فى جامعات و معاهد كتيره فى العالم و هى لغه بتعترف بيها المنظمه الدوليه للتوحيد القياسى (ISO), و كود اللغه **arz** بالنسبه لقانون المنظمه الدوليه للتوحيد القياسى (ايزو 639) . كود اللغه اتنشر اول مره فى  ايزو 639-3 اللى  اتنشر يوم 1 فبراير سنة 2007. المصرى لحد دلوقتى مالهاش صفه رسميه من الحكومه المصريه اللى مش بتعترف بيها على انها لغه مستقله. العربى القياسى الحديث و هو تجديد للغه العربى الكلاسيكى. هو اللغه الرسميه فى مصر, بس إبتدا الإهتمام بـ اللغه المحكيّه فى القرن التسعتاشر لما كانت الحركه القوميه المصريه الإستقلاليّه بتعمل نشاط.

## تاريخ

[thumb|353x353px|فلورانس ديڤوارد رئيسة مؤسسة ويكيپيديا السابفه فى [مكتبة اسكندريه يوم 17 يوليه سنة 2008]]ويكيپيديا مشروع فى اكتر من 300 لغه علشان تبقى موسوعه. ويكيپيديا مصرى فيها ***' مقاله دلوقتى, اقتراح النسخه المصريه (ويكيپيديا مصرى) اتحط على الميتا يوم 30 مارس 2008, و صاحب الاقتراح كتب ان قصده توفير مصدر للمعلومات بلغة مفهومه لاى شخص عادى فى مصر عن طريق اقتراح الكتابه بلغه بيتكلمها ملايين و معترف بيها و رمز للمصريين فعلا فى الكلام و فيه فى مصر ناس تحب تكتب بيها و ليها مفرداتها و قواعدها. و بعد مناقشه اخدت اكتر من تلات شهور و نص اتوافق عليها.

== نشاط ==
يوم    عدد مقالات ويكپپيديا مصرى   مقاله و فيها  صفحة و تعديل و  يوزر متسجل و  يوزر نشيط و  إداريين 

== مراحل التطور ==

* اقتراح النسخه المصريه (ويكيپيديا مصرى) اتحط على الميتا يوم 30 مارس 2008 
* ويكيپيديا مصرى ابتدت فى الIncubator  فى 2 ابريل 2008.
* اتوافق عليها فى 23 يوليه فى ويكيمانيا 2008 فى [[إسكندريه]].
* ابتدا سايت النسخه المصريه (ويكيپيديا مصرى) الرسمى فى 24 نوفمبر 2008.
* عدد مقالات ويكيپيديا مصرى عدا '''100''' مقاله فى 6 ديسمبر2008.
* عدد مقالات ويكيپيديا مصرى عدا '''200''' مقاله فى 21 ديسمبر2008.
* عدد مقالات ويكيپيديا مصرى عدا '''500''' مقاله فى 22 يناير 2009.
* عدد مقالات ويكيپيديا مصرى عدا ***' مقاله فى 31 يناير 2009.
* عدد مقالات ويكيپيديا مصرى عدا ***' مقاله فى 14 مارس 2009.
* عدد مقالات ويكيپيديا مصرى عدا ***' مقاله فى 7 يونيه 2009.
* عدد مقالات ويكيپيديا مصرى عدا ***' مقاله فى 6 ديسمبر 2009.
* عدد مقالات ويكيپيديا مصرى عدا ***' مقاله فى 7 مارس 2010.
* عدد مقالات ويكيپيديا مصرى عدا ***' مقاله يوم 5 مارس 2013.
* عدد مقالات ويكيپيديا مصرى عدا ***' مقاله يوم 20 ديسمبر 2018.
* عدد مقالات ويكيپيديا مصرى عدا ***' مقاله يوم 27 نوفمبر 2019.
* عدد مقالات ويكيپيديا مصرى عدا ***' مقاله يوم 25 ديسمبر 2019.
* عدد مقالات ويكيپيديا مصرى عدا ***' مقاله يوم 1 يناير 2020.
* مقالات ويكيپيديا مصرى عدت ***' مقاله يوم 6 يناير 2020.
* مقالات ويكيپيديا مصرى عدت ***' مقاله يوم 11 يناير 2020.
* تعديلات ويكيپيديا مصرى عدت '''مليون''' تعديل يوم 14 يناير 2020.
* عدد مقالات ويكيپيديا مصرى عدا ***' مقاله يوم 17 يناير 2020.
* عدد مقالات ويكيپيديا مصرى عدا ***' مقاله يوم 24 يناير 2020.
* عدد مقالات ويكيپيديا مصرى عدا ***' مقاله يوم 1 فبراير سنة 2020.
* عدد مقالات ويكيپيديا مصرى عدا ***' مقاله يوم 2 مارس سنة 2020.
* عدد مقالات ويكيپيديا مصرى عدا ***' مقاله يوم 18 مارس سنة 2020.
* عدد مقالات ويكيپيديا مصرى عدا ***' مقاله يوم 8 ابريل سنة 2020.
* عدد مقالات ويكيپيديا مصرى عدا ***' مقاله يوم 26 ابريل سنة 2020.
* عدد مقالات ويكيپيديا مصرى عدا ***' مقاله يوم 11 مايو سنة 2020.
* عدد مقالات ويكيپيديا مصرى عدا المليون (***' ) مقاله يوم  28 يوليه سنة 2020.
* عدد مقالات ويكيپيديا مصرى عدا المليون  و نص (**** ) مقاله يوم  26 ديسمبر سنة 2021.

## طريقة الكتابه

طريقة الكتابه مشروحه فى صفحة طريقة الكتابه فى ويكيپيديا مصرى.

ويكيپيديا مصرى مكتوبه بالمصرى اللى بيتكلمه المصريين و مكتوبه زى ما بيكتبوها فى جواباتهم لبعضيهم و فى حياتهم اليوميه. المصريين بيكتبو المصرى فى الروايات, و المسرحيات, و القصايد الشعبيه و كمان فى المجلات الكوميدى و الإعلانات و شوية جرايد. ممكن الكتابه بالمصرى بأى طريقه طالما أى مصرى ممكن يفهمها. ما دام اليوزر يعرف يكتب بالمصرى ممكن انه يكتب اللى يعرفه فى ويكيپيديا مصرى.

## رد الفعل

فیه كلام كتیر حصل عن ويكيپيديا مصرى.  ممكن تلخيص الكلام إن فيه اراء مختلفه, هى اما تأیید او اعتراض او محايده.

### تأیید

المؤیدین بیقولو ان:
# اللغه المصرى لغه مفهومه بيتكلمها ملايين و رمز للمصريين فعلا فى الكلام 
# فيه ناس تحب تكتب باللغه المصرى. و هى لغه مش قاصره او ركيكه, و بيثبتو ده بأمثله زى قصيدة اسم مصر 
# اللغه المصرى معترف بيها فى العالم و ثبت انها مؤهله لويكيپيديا و ويكشينارى.
# اللغه المصرى هى أول لغه بيتعلمها المصريين من ابهاتهم و امهاتهم قبل ما يوصلو سن الخمس سنين.
# المصريين ما بيحتاجوش دروس فى قواعدها و لا فى صرفها و لا نحوها لأنها الاقرب ليهم من كل اللغات. 
# المصرى لغه سهله و بسيطه و متطوره و زى اى لغه حيه بتتطور كل يوم و تطورها نابع من الناس.
# اللغه المصرى ليها قواعد ثابته و مفرداتها كتيره قوى و تطور مفرداتها بيكون عن طريق استيعاب اى مفردات جديده من اى مصدر و تمصيرها بسرعه.
# مافيش حد مجبور انه بيساهم فى ويكيپيديا مصرى.

### اعتراض

المعترضین على ويكيپيديا مصرى بيقولو:
# ويكيپيديا مصرى مالهاش لازمه لإن فيه ويكيپيديا عربى.
# اللغه المصرى قاصره و ركيكه.
# اللغه المصرى مالهاش قواعد ثابته و مفرداتها قليله علشان كده فيها كلمات انجليزى كتير. 
# فيه مواضيع حساسه ماينفعش الكلام فيها باللغه المصرى. 
# المصرى بيفهم عربى و لازم توحيد جهود كل العرب فى ويكيپيديا واحده. 
# لو انفتحت ويكيپيديا لكل بلد لغته الرسمى عربى هيكون المشاركين فيها قليلين جدا.
# عدد المقالات عن الپورنو و ممثلى الاباحيه كتير.
# مافيش فايده من ويكيپيديا مصرى علشان المدارس والجامعات بتطلب البحوث والمعلومات والمقالات باللغة العربى الفصحا.

### حياد

المحايدین بيقولو: 
# ويكيپيديا مصرى لاهاتقدم و لا هتأخر.
# الناس من حقهم يجربو و مش هانخسر حاجه.
# مش صحيح أن ويكيپيديا عربى هاتخسر. 
# المتحمس لويكيپيديا المصرى هو غالبا مش من فئة الناس اللى بيتحمسو لويكيپيديا عربى.

## بحوث اتعملت عن ويكيبيديا مصرى

رغم إن البحوث عن ويكيبيديا مصرى كانت قليلة فى الأول، بس الاهتمام بيها زاد فى السنين اللى فاتت، خصوص من ناحية اللغة، والهوية، والسياسة. ويكيبيديا مصرى ابتدت سنة 2008، ومن ساعتها بقت مكان مهم لمناقشة حاجات كتير ليها علاقة بالهوية المصرية واللغة. رغم إن ويكيبيديا مصرى مش واخدة نفس الشهرة بتاعة النسخة العربية، بس بقت موضوع مهم للباحثين اللى مهتمين باللغة، والسياسة، والهوية. الموقع بيقدم نموذج مختلف عن فكرة اللغة العربية الموحدة، وبيعكس الصراعات الثقافية والسياسية اللى موجودة فى مصر والمنطقة. من أهم مجالات البحث
### الهوية اللغوية و القومية

فى دراسة سنة 2023 من زوزانا نابولسي-ماسيلباس اسمها الانفصال اللغوى المصري: دراسة عن ويكيبيديا مصري، اتكلمت فيها عن إزاى ويكيبيديا مصرى بتعبر عن نوع من القومية اللغوية، يعنى بتروج لفكرة إن المصريين ليهم لغة مختلفة عن العربية الفصحى، و ده بيعكس مشاعر قومية مصرية واضحة.
### الخلفية الأيديولوجية

فى بحث تانى من نفس الباحثة اسمه فرع كامل من المعرفة البديلة، شرحت فيه إن ويكيبيديا مصرى طلعت من أفكار قومية قديمة زى الفرعونية و القومية المصرية الحديثة، و إنها بتستخدم علشان تروج لفكرة إن فيه هوية مصرية منفصلة عن الهوية العربية.
### استخدام اللغة وتوحيدها

فيه كمان دراسة من إيفان بانوفيتش سنة 2010، اسمه بدايات ويكيبيديا مصري، شاف إن الناس اللى بيكتبوا هناك بيحاولوا يستخدموا العامية المصرية، بس ساعات بيدخلوا الفصحى مع العامية، وده بيبين قد إيه صعب يبقى فيه توحيد للغة مكتوبة بالعامية.
### الناشطين الرقميين والسياسة

دكتورة مريم أبو العز كمان كتبت عن الموضوع، وقالت إن ويكيبيديا مصرى جزء من حركة اكبر بتستخدم اللغة علشان تعبر عن الهوية المصرية، خصوص مع ظهور أحزاب زى الحزب المصرى الليبرالى اللى كانو بيدعمو الفكرة دى .

### بقوالب جاهزه
دراسة حالة عملها الشراني و زمايله لَقَت إن نسبة كبيرة من المقالات في ويكيبيديا بالمصري و كمان ويكيبيديا بالدارجة المغربية كانت معمولة بقوالب جاهزة، خصوصًا المقالات اللي بتتكلم عن الشخصيات و الأماكن. المقالات دي غالبًا ماكانش فيها مراجع، و كانت سطحية جدًا و شكلها شبه بعض. بالعكس، النوع ده من المقالات كان أقل بكتير في ويكيبيديا بالعربي الفصيح و الإنجليزي. علشان يحسّنوا الجودة، الباحثين نزلوا أداة مفتوحة المصدر بتكشف المقالات اللي معمولة بقوالب، و بتشجّع الناس في المجتمع يشاركوا في تنظيف المحتوى. الدراسة قدمت طريقة جديدة لتقييم جودة المقالات في ويكيبيديا اللي لغتها مش مدعومة كويس، و وفرت كمان مجموعة بيانات متوسمة علشان الباحثين و المجتمع يقدروا يستخدموها. النتايج بتاعتها فتحت تاني النقاش حوالين شرعية ويكيبيديا بالعاميات زي المصري و الدارجة، و الاستراتيجية التحريرية بتاعتها، و هل ممكن تكمل على المدى الطويل ولا لأ.

## مواضيع مرتبطه
* ويكيپيديا مصرى:أسئله متكرره
* اللغه المصريه الحديثه
* اللغه العربى
* ويكيپيديا عربى
* ويكيپيديا دارجه

## مصادر

## لينكات برانيه
* 

مصرى
ويكيبيديا مصرى